Ni faru!

**Ni faru!** (, ) aŭ **Ni faru! Mondo** (estone *Teeme ära! Maailm*, angle ''Let's do it! World*) estas tutmonda movado, kiu proponas al homoj partopreni en diversaj lokaj, regionaj kaj regnaj aranĝoj por purigi sian ĉirkaŭan naturan medion de rubo. “Ni faru!” naskiĝis en Estonio en 2008.

Krom ceteraj projektoj, la movado iniciatis Mondan Tagon de purigo. Ĝi ordinare okazas en septembro ĉiujare. En 2018 ĝi estis en la 15-a de septembro.

La movado estas akreditita membro de Mediprogramo de Unuiĝintaj Nacioj.

## Historio 
maldekstre|eta|Rainer Nõlvak, la iniciatinto de *Ni faru!*
[eta|*Ni faru! Mediteraneo'' en [Kipro, 2014]]
La  okazis tutlanda aranĝo en Estonio por purigi la regnon de rubo.
Oni purigis la tutan Estonion de neleĝaj rubejoj. En la aranĝo partoprenis pli ol 50000 volontuloj, tio estas ĉirkaŭ 4% da loĝantoj de la lando. Oni kolektis 10000 tunojn da rubo. Rainer Nõlvak kaj aliaj organizintoj bone preparis anticipe la loĝistikan projekton de la aranĝo. Ekde la antaŭa, 2007 jaro ili faris mapon, en kiu indikis pli ol 40000 amasojn da rubo. Tiu sukceso de la aranĝo inspiris multajn homojn, kaj la movado disvastiĝis en aliaj regnoj. Jam en 2008 la aranĝo okazis ankaŭ en najbaraj Litovio kaj Latvio. Antaŭ la fino de 2011 pli ol 2,5 milionoj da homoj partoprenis en “Ni faru!” en 16 regnoj: Estonio, Barato, Slovenio, Serbio, Finnlando, Rumanio, Latvio, Litovio, Portugalio, Bulgario, Moldavio, Ukrainio, Kamboĝo, Rusio, Hungario, Brazilo.

En 2011 la movado lanĉis novan aferon, nomita “Ni faru! Mondo” (angle “Let's do it! World”), kiu celis popularigi tutmondajn aranĝojn por purigo de la  ĝis la . Post la sukceso de la projekto “Monda Purigo 2012” (angle “World Cleanup 2012”) la sekvonta granda celo estas “Monda Purigo 2018”.

En 2016 estis pli ol 15 milionoj da volontuloj en 113 regnoj.

Aperis programoj por poŝtelefonoj por enmapigi neleĝajn rubejojn.

## Monda Purigo 2012 
[eta|*Ni faru!* en [Afganio, 2015]]
En 2012, de la 24-a de marto 2012 ĝis la 15-a de septembro, en la tuta mondo okazis vico de aranĝoj, en kiuj partoprenis milionoj da volontuloj el 96 regnoj. La 24-a de marto sloveniaj kaj portugaliaj volontuloj komencigis ĝin.

Organizantoj de la tutmonda aranĝo *Ni faru!* okazigis seminariojn kaj regionajn renkontiĝojn por dividi sperton kun lokaj grupoj. Ĉiu loka grupo aŭ organizaĵo gvidis la aranĝon en sia lando.

Cleanup in Armenia.jpg|Armenio
Let's Do It! Bangladesh 2012.jpg|Bangladeŝo
Slovenska vojska v okoljski akciji Očistimo Slovenijo 2012 (4).jpg|Slovenio

## Antaŭ 2018 
eta|*Ni faru!* en Ukrainio, 2015
Post la sukcesa projekto Monda Purigo 2012 aperis pli grandiozaj celoj. Dum konferenco de *Ni faru!*, kiu okazis dum 6-9 de februaro 2014 en Priŝtino, Kosovo, oni decidis, ke la ĉefa celo de la movado estas purigi la mondon de rubo kaj poste konservi la planedon pura. Por atingi tion oni starigis grandiozan celon: partoprenigi en la purigo ĝis 2018 380 milionoj da homoj. Tio estas ĉirkaŭ 5% da monda loĝantaro. Laŭ *Ni faru!* estas kvanto sufiĉa por fari longdaŭrajn ŝanĝojn.

### Plej amasaj (unutagaj) aranĝoj 
En 2015 en Ukrainio pli ol 500000 homoj partoprenis en aranĝoj de *Ni faru!* en la tuta regno.

## Monda Tago de purigo 
Ĉirkaŭ 15 milionoj da homoj en 157 regnoj partoprenis en la unua Monda Tago de purigo, kiu okazis en . La sekva Monda Tago de purigo estis planita por .

## Regnaj teamoj 
[eta|*Ni faru!* en [Francio, 2015]]
* Estonio
* Italio
* Latvio
* Litovio
* Nederlando
* Portugalio
* Rumanio
* Rusio
* Slovenio
* Ukrainio 

## Vidu ankaŭ 
* Naturprotektismo

## Referencoj 
Kategorio:Organizataj eventoj
Kategorio:Organizaĵoj fonditaj en 2008
Kategorio:Estonaj asocioj
Kategorio:Mediprotektaj organizaĵoj
Kategorio:Naturprotektismo
Kategorio:Volontulado